# LEPING nr 1-18/ 339

# suurürituse korraldamiseks riigimetsas

Kuupäev vastavalt viimasele digiallkirjale

**Riigimetsa Majandamise Keskus**, keda esindab RMK juhatuse esimehe 06.07.2016. a käskkirja nr 1-5/83 alusel RMK Külastuskorraldusosakonna Lääne-Eesti piirkonna külastusala juht Daniel Juhhov*,* edaspidi **RMK,** ühelt poolt ja Tõnis Jaaniste*,* edaspidi **Ürituse korraldaja**, teiselt poolt,

keda nimetatakse edaspidi **Pool** või ühiselt **Pooled**,

sõlmisid käesoleva lepingu, edaspidi **Leping,** alljärgnevas:

**1. Lepingu objekt ja eesmärk**

**1.1.** Käesoleva lepingu objektiks on RMK poolt antud loa alusel Märjamaa vallas Rapla maakonnas Varbola linnamägi koos seda ümbritsevate parklatega, mis paiknevad riigimetsamaal suurusega umbes 3 ha ja juurdepääsu teede, edaspidi **Ala**, kasutamine pulmatseremoonia, edaspidi **Ürituse**, läbiviimiseks.

**1.2.** Käesoleva lepingu eesmärgiks on abinõude rakendamine riigimetsa tervisliku seisundi säilimiseks, tuleohu vältimiseks, metsavarude säilimiseks ning RMK poolt metsateede ja –sihtide rajamiseks, korrashoidmiseks ning igaüheõiguse objektide hooldamiseks ja arendamiseks tehtud kulutuste hüvitamiseks.

**2. Riigimetsa kasutamise tähtaeg**

Ürituse korraldajal on õigus kasutada ala ajavahemikul 29.07.2017 kell 15:00 – 19:00.

**3. Poolte tegevus**

**3.1.** **Ürituse korraldaja kohustub:**

3.1.1.kirjalikult teatama RMK-le 14 päeva enne Ürituse algust osavõtvate isikute ligikaudse arvu, piirkonda saabuvate sõidukite arvu, ürituse ajakava, toitlustuse ja kaubanduse korralduse, ürituse eest vastutava isiku(te) nimed ja kontaktandmed ning ülesanded ja vastutuse ning esitama muu kavandatava tegevusega seonduva informatsiooni;

3.1.2. õigusaktidega ettenähtud juhtudel taotlema kohalikult omavalitsuselt, kaitseala valitsejalt, **Maanteeametilt (liikluse korraldus)** ning teistelt riigi- ja kohaliku omavalituse asutustelt ürituse korraldamiseks vajalikud load ja kooskõlastused ning esitama nende koopiad RMK esindajale;

3.1.3. kinni pidama [tuleohutuse seaduse](https://www.riigiteataja.ee/akt/130122010013) nõuetest;

* + 1. ürituse korraldamisel kasutama ala viisil, millega püütakse võimalikult ära hoida kahjustusi metsale ja pinnasele;
    2. metsatulekahju, keskkonnareostuse või keskkonnakaitsenõuete rikkumiste

avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;

* + 1. tagama turvalisuse üritusest osavõtjatele ja korraldajatele ning nende varale,

varguste, kallaletungimiste või muu õigusvastase käitumise korral kutsuma kohale politseitöötaja;

3.1.6. tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;

3.1.7. pärast ürituse lõppu hiljemalt 2 tunni jooksul koristama alalt tekkinud jäätmed ja 2 kalendripäeva jooksul tasandama rööpad, kinni ajama augud ning taastama teede katted;

3.1.8. hüvitama RMK-le kõik ürituse korraldamisega riigimetsale tekitatud kahjud.

3.1.9 tagatud peab olema mälestise ja seda ümbritseva piirkonna heakord pärast ürituse lõppu.

**3.2. Ürituse korraldajal on seoses ürituse korraldamisega keelatud:**

3.2.1. langetada puid;

* + 1. püstitada ehitisi ja kaevata kraave;
    2. prahistada riigimetsa jäätmetega;
    3. häirida kohalike elanike öörahu;
    4. häirida loomade ja lindude elupaiku;
    5. teha lõket selleks ettevalmistamata kohtades ja muu tegevus, mis võib tekitada metsatulekahju.
    6. **Mälestisel ja mälestise kaitsevööndis on keelatud pinnast kahjustavad tegevused.** **Pehme märja pinnasega on teenindav transport linnuse õuealal keelatud. Kuiva pinnase oludes minimeerida teenindava transpordi liikumist linnusealal.**

**3.3. RMK-l on õigus**

3.3.1. tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata**;**

3.3.2. võimalike tekitatavate kahjude hüvitamise ja kahjustuste likvideerimise tagamiseks nõuda ürituse korraldajalt tagatisraha tasumist 320 euro ulatuses. Sellekohase nõude esitamisel ei ole ürituse korraldajal õigust ürituse korraldamiseks enne tagatisraha laekumist RMK pangakontole EE901010402017653009;

3.3.3. peatada või keelata ürituse korraldamine, kui ürituse korraldaja ei ole tasunud tagatisraha ja/või punktis 3.1.10 nimetatud summat või ei pea kinni muudest lepinguga sätestatud kohustustest.

1. **Kahjude kindlaksmääramine ja hüvitamine**

**4.1. RMK** teostab enne ürituse algust ala ülevaatuse, mille käigus fikseerib selle seisundi aktiga. Pärast ürituse lõppemist ja lepingu punktis 3.1.7 nimetatud tööde teostamist viib RMK läbi kontrolli ürituse korraldaja poolt ala kasutamise üle. Poolte volitatud esindajad koostavad kahepoolse akti, milles fikseerivad ala seisundi ürituse lõppedes, sealhulgas avastatud metsakahjustused, kahjustuste likvideerimis- ja muud taastamistööd ning nende tähtajad, samuti RMK-le tekitatud kahju ja selle hüvitamise korra.

**4.2. Ürituse korraldaja**  poolt riigimetsa kahjustamise või lepinguliste kohustuste mittetäitmise korral tagatisraha ei tagastata ja seda kasutatakse RMK poolt ürituse toimumise koha ja muu metsa taastamiseks ja/või koristamiseks. RMK-l on õigus taastamis- ja koristustööd teha ise või tellida nende tööde tegemine kolmandate isikute poolt.

**4.3.** Juhul, kui taastamis- ja/või koristustööde maksumus osutub suuremaks kui tasutud tagatisraha summa, on ürituse korraldaja kohustatud hiljemalt 15 kalendripäeva jooksul sellekohase kirjaliku nõude saamisest tasuma RMK-le puudujääva summa. Tasumisega viivitamise korral on ürituse korraldaja kohustatud tasuma viivist 0,15% tasumata summast päevas iga viivitatud kalendripäeva eest.

**4.4.** Juhul, kui ürituse korraldaja poolt metsakahjustusi ei ole tekitatud või kasutaja on need oma kulul kõrvaldanud, tagastab RMK ürituse korraldajale tagatisraha

5 kalendripäeva jooksul leping punktis 2 nimetatud perioodi lõppemisest.

**5. Muud tingimused**

**5.1. Ürituse korraldaja** määrab käesoleva lepingu täitmise eest vastutavaks isikuks

Tõnis Jaaniste*,* tel. 56949855.

**5.2. RMK määrab** oma esindajaks käesoleva lepingu täitmise kontrollimisel, ürituse korraldajale informatsiooni andmisel ja esilekerkivate probleemide lahendamisel

Loodusvaht Viljo Greim, Tel. 507 6814

**5.3. Ürituse korraldaja** vastutab käesoleva lepingu mittenõuetekohase täitmise või täitmatajätmise tagajärjel riigimetsale tekitatud kahju eest täies ulatuses. RMK-le tagatisraha tasumine ja kahjude hüvitamine ei vabasta ürituse korraldajat vastutusest metsa- ja keskkonnaõigusnormide rikkumise eest.

**5.4.** Lepingu täitmisel tekkivad lahkarvamused lahendatakse läbirääkimiste teel, läbirääkimiste käigus kokkuleppele mittejõudmisel lahendatakse vaidlus-küsimused vastavalt õigusaktidele.

**5.5.** Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

**5.6.** Leping on sõlmitud kahes identses võrdset juriidilist jõudu omavas eksemplaris, millest kumbki Pool saab ühe eksemplari.

**Poolte andmed ja allkirjad:**

# RMK Ürituse korraldaja

Riigimetsa Majandamise Keskus Tõnis Jaaniste

Registrikood 70004459 Isikukood 39105030222

Toompuiestee 24 Tallinn *L.Koidula 13B-6, Tallinn*

RMK Külastuskorraldusosakond Telefon 56949855

Lääne-Eesti piirkond E-post t6nisjaaniste@gmail.com

*/allkirjastatud digitaalselt/ /allkirjastatud digitaalselt/*

……………………………………….. …………………………………………

Daniel Juhhov Tõnis Jaaniste

Külastusala juht